Jorge Luis Borges: După o vreme înveți…

După o vreme
După o vreme înveți că dacă stai lângă cineva pentru că-ți oferă un viitor bun înseamnă că mai devreme sau mai târziu vei dori să-ți recuperezi propriul trecut.
După o vreme înțelegi că doar cine este capabil să te iubească așa cum ești, cu toate lipsurile tale, fără intenția de a te schimba, te poate face cu adevărat fericit.
După o vreme înveți că dacă stai lângă cineva doar pentru a-ți ușura singurătatea, vei sfârși iremediabil prin a nu mai dori să vezi deloc acea persoană.
După o vreme înveți că prietenii adevărați sunt puțini și că cine nu luptă pentru ei, mai devreme sau mai târziu, se va trezi înconjurat de fățarnici.
După o vreme înveți că vorbele spuse la mânie continuă să-i întristeze pe ceilalți întreaga lor viață. După o vreme înveți că toată lumea își poate cere scuze, dar iertarea vine doar de la inimile mari.
După o vreme înveți că dacă îți jignești profund un prieten se poate întâmpla ca prietenia voastră să nu mai fie niciodată aceeași.
După o vreme realizezi că deși ești fericit cu prietenii din jurul tău, tânjești după cei pe care i-ai abandonat.
După o vreme înțelegi că fiecare experiență trăită alături de cineva este irepetabilă.
După o vreme realizezi că oricine umilește sau disprețuiește o altă ființă omenească va suferi curând aceeași umilință și același dispreț.
După o vreme înveți să-ți croiești drumul astăzi, pentru că poteca zilei de mâine nu există.
După o vreme înveți că grăbind, îmbrâncind lucrurile să se întâmple nu faci decât să obții un rezultat diferit de cel pe care ți-l dorești.
După o vreme realizezi că mai binele nu locuiește în viitor,
ci chiar în acest minut.
După o vreme realizezi că, exact în clipa când ești fericit cu cei din jurul tău, ți-e dor de cei absenți.
După o vreme înveți să ierți și să ceri iertare, să mărturisești că iubești, că ți-e dor, că îți trebuie ceva, că ai nevoie de prieteni – pentru că în cavou acestea toate nu au nici un înțeles și-i deja prea târziu.
Nu lăsa nimic și niciodată să se întâmple prea târziu.
Dar, din nefericire, numai după o vreme…